Úradný vestník L 342 , 04/12/1987 S. 0032 - 0034

Fínske špeciálne vydanie: Kapitola 13 Zväzok 16 S. 0220

Švédske špeciálne vydanie: Kapitola 13 Zväzok 16 S. 0220



Smernica Komisie, ktorou sa mení a dopĺňa smernica 77/535/EHS o aproximácii právnych predpisov členských štátov týkajúcich sa metód vzorkovania hnojív a ich analýzy (87/566/EHS) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskej spoločenstva, so zreteľom na smernicu Rady 76/116/EHS z 18. decembra 1975 o aproximácií právnych predpisov členských štátov o hnojivách [1], najmä na jej článok 9 (2), keďže smernica Komisie 77/535/EHS [2] ustanovuje úradné kontroly hnojív EHS s cieľom overovať zhodu s požiadavkami vyplývajúcimi z ustanovení spoločenstva o kvalite a zložení hnojív; keďže smernica by sa mala zmeniť a doplniť úpravou prílohy I "Metóda vzorkovania na kontrolu hnojív", aby sa kvapalné hnojivá mohli tiež kontrolovať, keďže smernica 76/116/EHS o hnojivách bola rozšírená na kvapalné hnojivá; keďže je potrebné upraviť ju ohľadom kontroly dusičnanu amónneho [3] [4]; keďže opatrenia ustanovené v tejto smernici sú v súlade so stanoviskom Výboru pre prispôsobenie smerníc o odstraňovaní technických prekážok obchodovania s hnojivami technickému pokroku, PRIJALA TÚTO SMERNICU: Článok 1 Odseky v prílohe k tejto smernici sa dopĺňajú do prílohy I smernice 77/535/EHS alebo nahrádzajú odseky s rovnakým číslom. Článok 2 1. Členské štáty uvedú do účinnosti opatrenia potrebné na dosiahnutie súladu s touto smernicou najneskôr do 31. októbra 1988. Bezodkladne o tom budú informovať Komisiu. 2. Členské štáty oznámia Komisii znenie ustanovení vnútroštátneho práva, ktoré prijmú v oblasti upravenej touto smernicou. Článok 3 Táto smernica je adresovaná členským štátom. V Bruseli 24. novembra 1987 Za Komisiu Cockfield podpredseda [1] Ú. v. ES L 24, 30.1.1976, s. 21. [2] Ú. v. ES L 213, 22.8.1977, s. 1. [3] Ú. v. ES L 250, 23.9.1980, s. 7. [4] Ú. v. ES L 38, 7.2.1987, s. 1. -------------------------------------------------- PRÍLOHA "… 4.2.3 Delič Zariadenie určené na delenie vzorky na rovnaké časti sa môže používať na odber čiastkových vzoriek a prípravu konečných a laboratórnych vzoriek. 4.3 Prístroje doporučené na vzorkovanie kvapalných hnojív 4.3.1 Ručné vzorkovanie Otvorená trubica, pumpa, fľaša alebo iné primerané zariadenie umožňujúce náhodným spôsobom vzorkovať vzorkovaný celok. 4.3.2 Mechanické vzorkovanie Schválený mechanický prístroj sa môže používať na vzorkovanie kvapalných hnojív v pohybe. … 5.2.1 Sypké tuhé hnojivá alebo kvapalné hnojivá v nádobách s hmotnosťou obsahu väčšou ako 100 kg … 5.2.2.Balené tuhé hnojivá alebo kvapalné hnojivá v nádobách (= baleniach) s obsahoch menším ako 100 kg… | Minimálny počet balení | 5.3.1Sypké tuhé hnojivá alebo kvapalné hnojivá v nádobách s obsahom väčším ako 100 kg: | 4 kg | 5.3.2 Balené tuhé hnojivá alebo kvapalné hnojivá v nádobách (= baleniach) s obsahom menším ako 100 kg … 5.3.3.Vzorka hnojiva dusičnanu amónneho na testy podľa smernice 80/876/EHS, príloha II: | 75 kg | 5.4 Laboratórne vzorky 5.4.1 Tuhé a kvapalné hnojivá … 5.4.2 Vzorka hnojiva dusičnanu amónneho na testy podľa smernice 80/876/EHS V prípade potreby sa laboratórna vzorka získa z konečnej súhrnnej vzorky. 5.4.2.1.Minimálna hmotnosť laboratórnej vzorky na testy podľa prílohy I: | 1 kg | 5.4.2.2.Minimálna hmotnosť laboratórnej vzorky na testy podľa prílohy II: | 25 kg | … 6.1 Všeobecné zásady … Ak je to možné, v prípade kvapalných hnojív by sa vzorkovaný celok mal pred vzorkovaním premiešať. … 6.2.1 Sypké tuhé hnojivá alebo kvapalné hnojivá v nádobách s obsahom väčším ako 100 kg … Ak nie je možné dosiahnuť zhodu s požiadavkami bodu 5.1. pri vzorkovaní voľne ložených hnojív alebo kvapalných hnojív v nádobách s obsahom väčším ako 100 kg, vzorkovanie by sa malo vykonávať, keď je vzorkovaný celok v pohybe (pri nakladaní alebo vykladaní)… 6.2.2 Balené tuhé hnojivá alebo kvapalné hnojivá v nádobách (= baleniach) s obsahom väčším ako 100 kg … 6.4 Príprava laboratórnych vzoriek … Laboratórne vzorky na testy podľa smernice 80/876/EHS sa uchovávajú pri teplote medzi 0 °C a 25 °C. … 9. POUŽITIE VZORIEK Minimálne jedna laboratórna vzorka z každého vzorkovaného celku sa zašle čo najrýchlejšie do úradne schváleného analytického laboratória alebo do skúšobného ústavu spolu s informáciami potrebnými na analýzu alebo test." --------------------------------------------------